Miller Barber

Miller Barber (31. maaliskuuta 1931 – 11. kesäkuuta 2013) oli yhdysvaltalainen golfaaja. Hän syntyi Louisianan Shreveportissa ja valmistui vuonna 1954 Arkansasin yliopistosta.

Vaikka Barber saavutti yksitoista voittoa ammattilaisurallaan PGA Tourilla, hän ei voittanut kertaakaan ”major championshipia”, joihin lukeutuvat The Masters Tournament, Yhdysvaltain avoin golfturnaus, Britannian avoin golfturnaus ja PGA Championship. Muun muassa nykyisellä FBR Openilla hän kuitenkin ylsi mestaruuksiin vuosina 1971 ja 1978.

Yli 50-vuotiaana Barber saavutti menestystä senioripelaajana nykyisellä Champions Tourilla. Hän voitti muiden muassa Senior PGA Championshipin (1981), Senior Players Championshipin (1983) ja kolmesti U.S. Senior Openin (1982, 1984, 1985).

Lähteet 

Yhdysvaltalaiset golfaajat
Vuonna 1931 syntyneet
Vuonna 2013 kuolleet